नेशनल डेस्कः दिल्ली में शनिवार को माइंड रॉक्स कार्यक्रम में भाजपा, कांग्रेस और ‘आप’ के प्रवक्ताओं ने हिस्सा लिया। भाजपा की ओर से संबित पात्रा, कांग्रेस से प्रियंका चतुर्वेदी और आम आदमी पार्टी से राघव चड्ढा ने बहस शुरू की। हल्की-फुल्की बातों से शुरू हुई बहस तीखे आक्षेप और कटाक्षों में तबदील हो गई। तीनों प्रवक्ताओं ने विरोधी पार्टी के नेताओं पर कटाक्ष किए और आरोप-प्रत्यारोप पर बल देने के लिए मिमिक्री भी की।